b"\n_START_ARTICLE_\nHakan Yakin\n_START_SECTION_\nTraject\xc3\xb2ria\n_START_PARAGRAPH_\nComen\xc3\xa7\xc3\xa0 a jugar al FC Basel de la seva ciutat natal. Tamb\xc3\xa9 jug\xc3\xa0 al Grasshoppers i St. Gallen su\xc3\xafssos, al VfB Stuttgart, al Galatasaray (cedit) i des del 2005 al BSC Young Boys._NEWLINE_\xc3\x89s internacional amb Su\xc3\xafssa des de l'any 2000. Tamb\xc3\xa9 se li ofer\xc3\xad participar amb Turquia, fet que ell rebutj\xc3\xa0. Ha disputat les Euro 2004, Euro 2008 (on marc\xc3\xa0 3 gols) i el Mundial de 2006._NEWLINE_Despr\xc3\xa9s d'aconseguir ser el m\xc3\xa0xim golejador del campionat su\xc3\xads i d'una gran actuaci\xc3\xb3 a l'Eurocopa 2008, el juliol de 2008 va fitxar pel club de Qatar Al-Gharafa Sports Club per uns 2 milions i mig d'euros._NEWLINE_\xc3\x89s considerat per molts especialistes com el millor futbolista su\xc3\xads de les d\xc3\xa8cades dels 90 i 2000. \xc3\x89s el germ\xc3\xa0 petit del tamb\xc3\xa9 internacional per Su\xc3\xafssa Murat Yakin."